UDHËZIM
Nr. 22, datë 21.7.2015

PËR PËRZGJEDHJEN, SHPËRNDARJEN DHE SHITJEN E TEKSTEVE SHKOLLORE TË REJA TË KLASËS SË PARË DHE TË KLASËS SË GJASHTË PËR VITIN SHKOLLOR 
2015–2016

Në mbështetje të nenit 102, pika 4, të Kushtetutës së Republikës së Shqipërisë, të nenit 47, të ligjit nr. 69/2012, datë 21.6.2012, “Për sistemin arsimor parauniversitar në Republikën e Shqipërisë”, i ndryshuar, dhe të vendimit të Këshillit të Ministrave nr. 107, datë 10.2.2010, “Për botimin, shtypjen, shpërndarjen dhe shitjen e teksteve shkollore të sistemit arsimor parauniversitar”, i ndryshuar, 

UDHËZOJ:

I. TË PËRGJITHSHME
1. Përzgjedhja e teksteve shkollore nga mësuesit e klasës së parë dhe të klasës së gjashtë për vitin shkollor 2015–2016 të mbështetet në katalogun e teksteve shkollore të reja për klasat I dhe VI. 
2. Katalogu i teksteve shkollore të reja për klasat I dhe VI të publikohet në internet në faqen zyrtare elektronike të Ministrisë së Arsimit dhe Sportit dhe në faqet zyrtare elektronike të DAR /ZA-ve.
II. PËRZGJEDHJA E TEKSTEVE SHKOLLORE TË REJA
1. Në çdo shkollë të arsimit parauniversitar:
a) Drejtori i shkollës t’u krijojë mundësinë mësuesve që ata ta njohin katalogun e MAS-it për tekstet shkollore të reja për klasat I dhe VI; 
b) Drejtori i shkollës të pajisë të gjithë mësuesit e klasave I dhe VI me të gjitha tekstet shkollore alternative që përmban katalogu i këtyre klasave; 
c) Mësuesit të grupohen në bazë të klasave paralele të klasës së parë (në arsimin fillor) dhe në bazë të lëndës/lëndëve, që ata do të japin në klasën e gjashtë. Në rastet kur shkolla ka vetëm një klasë të parë dhe kur lëndën/lëndët i jep një mësues i vetëm në klasën e gjashtë, përzgjedhja të bëhet vetëm prej mësuesit përkatës;
d) Çdo mësues, para përzgjedhjes, të njihet me katalogun e teksteve shkollore të reja për klasat I dhe VI dhe me çdo informacion që e vlerëson të dobishëm për cilësinë e teksteve shkollore, si dhe të këshillohet me prindërit e nxënësve;
e) Procesi i përzgjedhjes së teksteve shkollore të reja për klasat I dhe VI të administrohet nga Komisioni i Administrimit (KA), i përbërë nga tre anëtarë (kryetar, sekretar dhe një anëtar). KA të zgjidhet me shumicë të thjeshtë nga këshilli i mësuesve të shkollës. 
2. Detyrat e Komisionit të Administrimit:
a) të pajisë të gjithë mësuesit e klasave I dhe VI me katalogun e teksteve shkollore të reja për klasat I dhe VI; 
b) të shpallë datën, orën, vendin dhe rendin e ditës të mbledhjes zgjedhore të teksteve shkollore të reja për klasat I dhe VI, brenda afatit të përcaktuar nga MAS-i; 
c) të japë udhëzimet për të gjitha procedurat që do të ndiqen nga mësuesit;
d) të administrojë procesverbalet e mësuesve të klasës I dhe mësuesve të lëndëve të klasës VI;
e) të hartojë, mbi bazën e procesverbaleve të mësuesve (komisioneve, kur mund të ketë), tabelën përmbledhëse për çdo shtëpi botuese, titulli/titujt e së cilës janë përzgjedhur nga mësuesit. Tabelat përmbledhëse të hartohen në tri kopje origjinale dhe të nënshkruhen nga të gjithë anëtarët e KA-së.
3. Detyrat e mësuesve të klasave/komisioneve lëndore:
a) mësuesit e klasave/lëndëve të analizojnë të gjitha alternativat e teksteve shkollore të reja dhe, pas diskutimeve për to, të vendosin për tekstin që do të përdorin në secilën klasë/lëndë;
b) zgjedhja e tekstit të bëhet me konsensus. Në rast se mësuesit e klasave/lëndëve nuk bien dakord, përzgjedhja të bëhet me votim. Fitues është teksti që merr shumicën e votave;
c) në procesin e përzgjedhjes të ftohen për të qenë të pranishëm prindërit e nxënësve. Prindërit mbikëqyrin procedurat e përzgjedhjes, por nuk marrin pjesë në votim;

d) mbledhja e mësuesve të klasave/lëndëve të bëhet e hapur për prindërit dhe medien. Mësuesit plotësojnë dhe nënshkruajnë procesverbalet e përzgjedhjes së teksteve (procesverbali tip, bashkëlidhur këtij udhëzimi). Procesverbalet i dorëzohen KA-së;
e) mësuesi mban përgjegjësi për sasinë e teksteve të porositura, në mënyrë që ky numër të jetë deri në 95% i saktë.
f) procesi i përzgjedhjes së teksteve shkollore të reja të përfundojë më 7 gusht 2015.
4. Detyrat e drejtorit të shkollës:
a) drejtori i shkollës përcjell zyrtarisht, në shtëpinë botuese përkatëse, kopjen origjinale të tabelës përmbledhëse të hartuar dhe të nënshkruar nga KA-ja, brenda datës 8 gusht 2015.
b) drejtori i shkollës dërgon në DAR/ZA, brenda datës 8 gusht 2015, tabelën përmbledhëse me titujt dhe sasinë e teksteve të përzgjedhura nga shkolla.
c) drejtori i shkollës ka përgjegjësinë:
- të njohë këshillin e mësuesve të shkollës me udhëzimin e MAS për përzgjedhjen, shpërndarjen dhe shitjen e teksteve shkollore të reja për vitin shkollor 2015–2016;
- të miradministrojë gjithë dokumentacionin që rrjedh nga zbatimi i Udhëzimit të MAS-it, përfshirë edhe tekstet shkollore të reja, të dërguara nga shtëpitë botuese, të cilat të inventarizohen në bibliotekën e shkollës.
Dokumentacioni që rrjedh nga zbatimi i udhëzimit të MAS-it, të ruhet në arkivin e shkollës për dy vjet dhe të jetë objekt i kontrollit të Inspektoratit Shtetëror të Arsimit dhe të MAS-it.
5. Detyra të njësive arsimore vendore (DAR /ZA)
DAR/ZA-ja ka për detyrë:
a) të njohë të gjitha shkollat me udhëzimin e MAS-it për përzgjedhjen, porositjen, shpër-ndarjen dhe shitjen e teksteve shkollore të reja për klasat I dhe VI;
b) të sigurojë për të gjitha shkollat katalogun e teksteve shkollore të reja për klasat I dhe VI;
[bookmark: _GoBack]c) të hartojë tabelën përmbledhëse të teksteve të përzgjedhura, mbi bazën e të dhënave të shkollave dhe sipas formatit të MAS-it, dhe ta dërgojë në MAS brenda datës 15 gusht 2015.
6. Monitorimi nga MAS-i, ISHA-ja, DAR /ZA-të:


a) MAS-i, ISHA-ja dhe DAR/ZA-të të monitorojnë mbarëvajtjen e procesit të përzgjedhjes së teksteve shkollore të reja; të pranojnë dhe të shqyrtojnë ankesa nga botuesit dhe të verifikojnë rastet nëse mësuesve u bëhet presion apo u shkelet e drejta për përzgjedhje; 
b) ISHA-ja, DAR/ZA-të dhe drejtuesit e shkollave të monitorojnë shpërndarjen dhe shitjen e teksteve shkollore të reja.
III. KONFLIKTI I INTERESIT
1. Punonjësve të MAS-it dhe të institucioneve të varësisë u ndalohet ndikimi në procesin e përzgjedhjes së teksteve shkollore nga mësuesit. 
2. Tekstet e mësuesve dhe të drejtuesve të shkollave të mos përzgjidhen nga shkollat në të cilat ata punojnë.
3. Tekstet shkollore ku janë autorë drejtues dhe punonjës të DAR/ZA-ve të mos përzgjidhen nga shkollat në juridiksion të DAR/ZA-së përkatëse. 
4. Titullari i DAR/ZA-së, çdo punonjës i saj dhe drejtuesit e shkollës e kanë të ndaluar të bëjnë presion apo të ndikojnë te mësuesit në përzgjedhjen e teksteve shkollore. Atyre nuk u lejohet favorizimi i shtëpive botuese apo i autorëve të veçantë, si dhe dallimi i teksteve të veçanta në raport me të tjerat. Në rast të verifikimit të shkeljeve të sipërpërmendura, këta penalizohen deri në largim nga detyra.
5. Gjatë procesit të përzgjedhjes së teksteve shkollore të reja nuk lejohet asnjë veprimtari e shtëpive botuese, që ka për qëllim publicitetin e teksteve të tyre. Çdo ndikim në proces nga shtëpitë botuese sjell përjashtimin e teksteve të tyre nga procesi i përzgjedhjes.
IV. Ngarkohen për zbatimin e këtij udhëzimi Sekretari i Përgjithshëm, Drejtoria e Arsimit Parauniversitar, Drejtoria e Teknologjisë së Informacionit dhe Komunikimit dhe Drejtoria e Shërbimeve të Brendshme në MAS, drejtoritë arsimore rajonale, zyrat arsimore, shkollat dhe mësuesit e arsimit parauniversitar.
Ky udhëzim hyn në fuqi menjëherë dhe botohet në Fletoren Zyrtare.

MINISTËR I ARSIMIT DHE SPORTIT
Lindita Nikolla
	Fletorja Zyrtare

SHKOLLA _________________________________

Data _____.______.2015

PROCESVERBAL

(Për zgjedhjen e teksteve shkollore që do të përdoren në vitin shkollor 2015–2016)

Shënoni tekstet që do të përdorni në vitin shkollor 2015–2016 në klasën e parë ku do të zhvilloni mësim

